# Poslujte digitalno Uvod u praktične aspekte digitalnog marketinga

#

# 29.-30. rujan i 14.-15. listopad 2015.

Hotel Turist, Aleja Kralja Zvonimira 1

Varaždin

*Poslujte digitalno* je četverodnevna edukacija, koja će se održati u Varaždinu, **29.-30. rujna i 14.-15. listopada 2015**. godine. Naučite što je marketing i kako doći do potrošača *online*, kroz razumijevanje marketinga u cilju uspješnog nadmetanja na *online* tržištu.

Edukacija daje detaljan uvid u marketing i kako se u praksi koristi, kako doći do znanja *online*, odnosno kako primijeniti teoriju u digitalnom okruženju korištenjem web stranica, društvenih mreža i elektronske pošte. Ako vodite vlastitu tvrtku i želite ju unaprijediti na višu razinu, ova edukacija je namijenjena vama i pomoći će vam da uspješno poslujete i prodajete svoje proizvode i usluge *online*. Kroz četverodnevnu edukacija naučit ćete:

* **koncept marketinga**, kao osnovu bilo koje marketinške aktivnosti;
* različite **aspekte marketinga** te koji dio vašeg poslovanja može imati koristi od *onlin*e prisutnosti;
* koncept ***online* marketinga**, njegove različite aspekte i raspoložive *online* alate;
* **društvene mreže** i kako one mogu pomoći vašem poslovanju;
* opcije, prednosti i nedostatke marketinga **elektronskom poštom**;
* opcije, prednosti i nedostathe marketinga različitih **tehnologija web stranica**;
* promovirati vaše **web stranice**;
* razradu ***online* marketing plana** i/ili ***online* marketing strategije**.

Edukacija je posebno dizajnirana za žene poduzetnice. Edukacija je podijeljena u dva dvodnevna modula, s pauzom između modula. To će vam dati dovoljno vremena za testiranje onoga što ste naučili na prvom modulu te za korištenje stečenih iskustava na drugom modulu. To također znači da nećete morati predugo biti odsutni s vašeg posla. Prvi modul se fokusira na marketing, njegov značaj i kako se počinje s *online* poslovanjem, dok se drugi nadopunjujući modul fokusira na praktičnu primjenu tehnika digitalnog marketinga, uključujući marketing elektronskom poštom, marketing preko društvenih mreža, marketing preko web stranice itd.

Edukacija je zasnovana na najboljim međunarodnim praksama iz područja digitalnog marketinga i širokom spektru znanja stručnjaka iz ovog područja. Edukacija je interaktivna i uključuje vježbe i primjere iz stvarnog života. Treneri su iskusni stručnjaci za marketing i *online* poslovanje, koji dobro znaju kakvu pozitivnu promjenu može donijeti digitalni marketing.

Edukaciju će održati **APPLICATIO Training & Management (Njemačka)** u suradnji sa **CEFE**, koji su odabrani zbog svog praktičnog iskustva i koji znaju kako uspješno voditi poduzeća i potaknuti njihov rast. **Edukacija će biti održana na hrvatskom jeziku.**

Edukacija je subvencionirana **od strane Taiwan Business – EBRD Technical Cooperation Fund,** a polaznice **sudjeluju iznosom od 900 kuna,** što pokriva edukaciju, trening materijale i obroke.

Da biste se prijavili, popunite prijavni formular i pošaljite ga najkasnije do **16. rujna 2015**. godine na **supekv@ebrd.com**. Ako imate još nekih pitanja, uputite ih na e-mail ili telefon 01 6000 310.

Edukaciju će voditi **tri iskusna domaća trenera**, koji znaju kako primijeniti moderne marketinške pristupe u Hrvatskoj, u tvrtkama na svim razinama rasta i razvoja.

**Andrea Vugrinović** ima dvadeset godina iskustva u privatnom sektoru Kanade, gdje je radila na pitanjima razvitka poduzeća i njihovih strategija i preko 20 godina iskustva na različitim razinama u privatnim kompanijama u sektorima turizma i ugostiteljstva u Hrvatskoj, Njemačkoj i Kanadi. Posjeduje široko konzultantsko iskustvo na projektima financiranim od strane donatora koji su realizirani u Hrvatskoj, Bosni i Hercegovini i Srbiji, gdje je bila trener i savjetnik za pitanja lokalnog gospodarskog razvitka i strateškog planiranja za lokalne tvrtke, lokalnu samoupravu i civilni sektor. Andrea često radi s lokalnim MSP, agencijama za zapošljavanje, gospodarskim komorama, turističkim organizacijama i udrugama, kao i s ministarstvima i drugim institucijama na nacionalnoj razini.

**Ratko Pesek** je generalni direktor i vlasnik agencije *Qmini*. Njegove glavne vještine uključuju B2B prodaju, procjenu potreba kupca, projektni menadžment, upravljanje odnosima s potrošačima, planiranje strategije prisutnosti na Internetu, istraživanje Internet marketinga, SEO, automatizaciju marketinga, društvene mreže, konverziju, lead nurting, treninge i konzalting o Internet marketingu i razvitku sadržaja i kreativnih usluga – copywriting, grafičkog dizajna i multimedije. Njegov portfelj treninga uključuje in-bound marketing, web strategiju, društvene mreže, konverzije, upravljanje odnosima s potrošačima i e-mail marketing.

**Ana Keglovic Horvat** je konzultantica za web i društvene mreže, generalni direktor agencije za marketing i komunikacije *Lude ribe*, advokatica, NVO aktivistica i posvećen fotograf, koja živi u Zagrebu. Tijekom više od desetljeća, bila je uključena u projekte o informatičkom društvu i pravu. Posvećena je svom poslu, dinamična, duhovita i prijateljska osoba, majka i supruga. Njene osnovne kompetencije su konzalting i treninzi u području društvenih mreža, odnosa s javnošću i weba.